मुंबई. सैफ अली खान और करीना कपूर के छोटे नवाब तैमूर अली खान 20 नवंबर को दो साल के होने जा रहे हैं। लेकिन छोटे नवाब का बर्थडे सेलिब्रेशन बर्थडे से लगभग दो हफ्ते पहले ही शुरू हो गया है। सैफीना ने तैमूर के लिए प्री बर्थडे पार्टी रखी है।
तैमूर अली खान की में कई स्टार किड्स शामिल हुए। तैमूर के बर्थडे में फैमिली से मौसी करिश्मा कपूर, नानी बबिता, नाना रणधीर कपूर, बुआ सोहा अली खान, फूफा कुणाल खेमू, बहन ईयाना, समायरा और भाई कियान भी पहुंचे।
तैमूर के प्ले स्कूल से उनकी दोस्त रणविजय सिंह की बेटी कायनात सिंह, तुषार कपूर के बेटे लक्ष्य भी पहुंचे। इसके अलावा सोहेल खान के बेटे योहान, अमृता अरोड़ा के बेटे रायन और अजान भी पार्टी में शामिल हुए। हालांकि, तैमूर के बेस्ट फ्रेंड्स यश और रूही इस पार्टी में मौजूद नहीं थे।
तैमूर को मिले ये गिफ्ट्स
इस पार्टी की खास बात थी तैमूर को मिलने वाले गिफ्ट्स। उन्हें गिफ्ट में येलो कलर की लैंबोर्गिनी टॉय कार मिली। एक गिफ्ट में तैमूर की फोटोज को क्लिक करने वाले फोटोग्राफर्स पर भी चुटकी ली गई। तैमूर को मिलने वाले एक गिफ्ट में लिखा है- पैपराजी (फोटोग्राफर्स) से परेशान हो गया हूं। इसके साथ तैमूर के लिए बेड, टॉय का एक सेट रखा है।
हमारे सहयोगी फिल्मफेयर की रिपोर्ट के मुताबिक तैमूर का दूसरा बर्थडे साउथ अफ्रीका में सेलिब्रेट करेंगे। करीना काम के कारण साउथ अफ्रीका में ही हैं। सैफ और तैमूर कुछ दिनों में साउथ अफ्रीका जाएंगे।
पॉपुलेरिटी में पीएम मोदी को दी टक्कर
छोटे नवाब तैमूर पॉपुलेरिटी के मामले में पीएम नरेंद्र मोदी को भी टक्कर दे रहे हैं। याहू द्वारा जारी लिस्ट की गई सबसे ज्यादा सुर्खियों में रहने वाले भारतीय पर्सनैलिटी की लिस्ट में दो साल के तैमूर अली खान 10वें पायदान पर हैं। इस लिस्ट में पीएम मोदी पहले नंबर पर हैं।
दूसरे स्थान पर कांग्रेस अध्यक्ष राहुल गांधी हैं। हालांकि, इस लिस्ट में तैमूर के माता-पिता सैफ और करीना का नाम शामिल नहीं है। ऐसे में तैमूर ने दो साल की उम्र में वो कर दिखाया है जो सैफ और करीना भी नहीं कर पाए।